CELEX: 32022R0748
Language: hr
Date: 2022-05-16 00:00:00
Title: Provedbena uredba Vijeća (EU) 2022/748 od 16. svibnja 2022. o provedbi Uredbe (EU) 2015/735 o mjerama ograničavanja s obzirom na stanje u Južnom Sudanu

17.5.2022   
               
               
                  HR
               
               
                  Službeni list Europske unije
               
               
                  L 138/1
               
            
         PROVEDBENA UREDBA VIJEĆA (EU) 2022/748
         od 16. svibnja 2022.
         o provedbi Uredbe (EU) 2015/735 o mjerama ograničavanja s obzirom na stanje u Južnom Sudanu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2015/735 od 7. svibnja 2015. o mjerama ograničavanja s obzirom na stanje u Južnom Sudanu i stavljanju izvan snage Uredbe (EU) br. 748/2014 (1), a posebno njezin članak 22. stavak 4.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 7. svibnja 2015. donijelo Uredbu (EU) 2015/735.
                  
               
                     (2)
                  
                  
                     U skladu s člankom 22. stavkom 4. Uredbe (EU) 2015/735 Vijeće je preispitalo popis osoba koje podliježu mjerama ograničavanja naveden u Prilogu II. toj uredbi.
                  
               
                     (3)
                  
                  
                     Vijeće je zaključilo da bi trebalo zadržati mjere ograničavanja protiv jedne osobe navedene u Prilogu II. Uredbi (EU) 2015/735 te ažurirati i renumerirati unos za tu osobu.
                  
               
                     (4)
                  
                  
                     Uredbu (EU) 2015/735 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Prilog II. Uredbi (EU) 2015/735 mijenja se kako je navedeno u Prilogu ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. svibnja 2022.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  SL L 117, 8.5.2015., str. 13.
         
      
      
         
            PRILOG
            Prilog II. Uredbi (EU) 2015/735, tablica se zamjenjuje sljedećom:
            
               
                            
                        
                        
                           „Ime
                        
                        
                           Identifikacijski podaci
                        
                        
                           Razlozi za uvrštenje na popis
                        
                        
                           Datum uvrštenja na popis
                        
                     
                           1.
                        
                        
                           Michael MAKUEI LUETH
                        
                        
                           Datum rođenja: 1947.
                           Mjesto rođenja: Sudan (sada Južni Sudan)
                           Spol: muški
                        
                        
                           Michael Makuei Lueth obnaša dužnost ministra za informacije i emitiranje od 2013. te nastavlja obnašati tu dužnost u prijelaznoj vladi nacionalnog jedinstva. Bio je i javni glasnogovornik vladine delegacije tijekom mirovnih pregovora Međuvladinog tijela za razvoj 2014. i 2015. te od 2016. do 2018.
                           Makuei je ometao politički proces u Južnom Sudanu, osobito ometanjem, putem provokativnih javnih izjava, provedbe Sporazuma o rješavanju sukoba u Južnom Sudanu (ARCSS) iz kolovoza 2015. (koji je u rujnu 2018. zamijenjen „obnovljenim ARCSS-om” (R-ARCSS)), ometanjem rada Zajedničke komisije za praćenje i evaluaciju ARCSS-a (JMEC, preimenovane u „rekonstruirani JMEC” u okviru R-ARCSS-a) te ometanjem osnivanja institucija tranzicijskog pravosuđa u sklopu ARCSS-a, čija je uspostava također predviđena u R-ARCSS-u. Također je ometao operacije regionalnih zaštitnih snaga Ujedinjenih naroda.
                           Makuei je odgovoran i za teška kršenja ljudskih prava, uključujući ograničenja slobode izražavanja.
                        
                        
                           3.2.2018.”